《和李献甫云顶》
宋代·冯山

举首看山不到山，每来留恨翠微间。禅关但有经年约，使传终微一日閒。

春到柏林香渺渺，雨馀岩漏泻潺潺。虎溪莫过虚邀客，猿鹤钟峰怅未还。

作者简介：宋普州安岳人，字允南。初名献能。时称鸿硕先生。嘉祐二年进士。熙宁末，为秘书丞、通判梓州。邓绾荐为台官，不就，退居二十年。后范祖禹荐于朝，官终祠部郎中。有《春秋通解》、《冯安岳集》。